armvectores/hy_wikipedia_2023 huggingface dataset:
Վայսենսի (Կարինթիա)

Վայսենսի (գերմ. ուղղագր. Weißensee), լիճ Ավստրիայի Կարինթիա նահանգում, Գայլթալյան Ալպեր լեռնաշղթայի սահմաններում։ Բարձր տեղակայված Կարինթիայի լողալու լճի անունն է կրում նաև հյուսիսային և հարավային ափերին գտնվող Վայսենսի կոմունան։


== Աշխարհագրություն ==
Սառցային լճի արևմտյան ափը գտնվում է Գրայֆենբուրգից մինչև Հերմագոր ձգվող  Բունդեստրասե մայրուղու Քրյոզբերգ Սադդլ լեռնանցքի մոտակայքում։ Դրավայի հովտից փոքրիկ լեռնային ճանապարհ է անցնում Ստոկենբոյից դեպի արևելյան մասը։ Չնայած 930 մԱԱ (մետր Ադրիատիկից բարձր, 3051 ֆուտ) բարձրությանը, ամռան ամիսներին լճի մակերեսը կարող է հասնել 24 աստիճանի ցելսիուսի, իսկ ձմռանը ջուրը սառում է ամբողջովին և թույլ է տալիս սահնակներով ազատորեն շարժվել սառույցի վրա։
Ուղղաձիգ ափի պատճառով արևելյան մասը գրեթե անմարդաբնակ է, միայն արևելյան մաս տանող մի նեղ ճանապարհով, որտեղ Ստոկենբոյի կոմունայի տարածքը հասնում է լճին։ Այստեղ Վայսենբախի ծովածոցը իջնում է Դրավայի հովիտ։ Ափի երկայնքով Հարավային կրաքարային Ալպերի լեռների ծրջակայքից ծագած կավճե ավազուտներ են, որոնք ջրին տալիս են նրա բնորոշ գույնը և Վայսենսի («Սպիտակ լիճ») անունը։
Լճի մակերեսի շուրջ երկու երրորդը պահպանվող տարածքի մի մասն են կազմում։ Լճի վրա նավի տեղափոխումը իրականացվում է չորս նավերով և մեկ արագընթաց նավով։ Բացառությամբ հասարակական տրանսպորտի, արգելվում է շարժիչային նավերի շահագործումը։ Լճի ջրերը հասնում են խմելու ջրի որակի։ Տարածքը շատ վայրի կենդանիներ ունի։ Այն ներառում է տարբեր տեսակի ձկներ, հատկապես, կարմրախայտ, հասարակ ծածան, պերկես, հյուսիսային գայլաձուկ։ Բացի այդ, կան բազմաթիվ տարբեր թռչուններ, բադերից մինչև սագեր և ձկնկուլներ։


== Բնակչություն ==
2001 թվականի ուսումնասիրության համաձայն, Վայսենսիի շրջանն ունեցել է 788 բնակիչ, որից 97.2% -ն ունեին Ավստրիայի քաղաքացիություն։ Հետազոտվածների 73.6% -ը համարվում է ավետարանական եկեղեցու անդամ, 22% -ը պնդում է, որ անդամակցում են հռոմեական կաթոլիկ եկեղեցուն, իսկ 1% -ը` իսլամական հավատքի։ 3.4% -ը պնդում է, որ չպետք է պատկանել կրոնական ոչ մի դավանանքի։


== Գործունեություն ==
1989 թվականից սկսած` ձմռանը լիճը հոլանդական Այլընտրանքային  չմշկավազքի ուլտրամարաթոնի անցկացման վայրն է։ Բացի վազքից, այսշտոկ սպորտը և կրոսային չմշկավազքը Վայսենսիի շուրջ բավական հայտնի են։ Հյուսիսային ափին կա փոքրիկ ալպիական լեռնադահուկային տարածք։ 2007 թվականի փետրվարին լճում տեղի ունեցավ առաջին ստորջրյա հոկեյի աշխարհի առաջնությունը։ 2011 թվականի հունվարին ավստրիական լեռնային ավիացիոն ասոցիացիան սառցե մակերեսի վրա մոտ 30 փոքր ինքնաթիռների վայրէջք իրականացրեց։
Հյուսիսային ափին Ռոնաչերֆելսի հայտնի լեռը կոչվում է տեղացի գյուղացիներից մեկի անունով, որը 1916 թվականի ձմռանը մահացել է սառած լճի վրա սահնակով ուղևորվելիս։ Կարճ ճանապարհով գնալով տուն, նա սահում էր սառույցի բարակ շերտի վրա, սառույցը կոտրվեց, ու նա մահացավ։ Նրա մարմինը երբեք չի հայտնաբերվել։ Նրա հիշատակին լեռը և մոտակա հյուրանոցը անվանվեցին նրա անունով։
1987 թվականի Ջեյմս Բոնդի Կայծեր աչքերից ֆիլմի որոշ մասեր նկարահանվել է սառած Վայսենսիում։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Information from the Carinthian Institute of Limnology Archived 2019-10-24 at the Wayback Machine.
(գերմ.) Weissensee protected area
Tourist site
Lake Weissensee Wintersports
 Մեդիաֆայլեր Weißensee, Kärnten թեմայով Վիքիպահեստում:
Անտեկլիզ

Անտեկլիզ, երկրակեղևի շերտերի կամարաձև, զառիկող ընդարձակ բարձրացում պլատֆորմի սահմաններում։ Անտեկլիզներն ունեն անկանոն գծագրությունն հարյուրավոր կիլոմետրերի հասնող ընդլայնական կտրվածք։ Անտեկլիզների կարծր հիմքը գտնվում է երկրի մակերեսի մոտ և երբեմն մերկանում է պալեոզոյան ու մեզոկայնոզոյան նստվածքներից կազմված ծածկույթը փոքր հզորություն ունի (հաճախակի բացակայում են ամբողջական շերտախմբեր, որոնք զարգացած են կից իջվածքներում՝ սինեկլիզներում)։ Անտեկլիզի թևերում ծածկույթի շերտերի անկումն աննշան է։ Թևերը հաճախ բարդացված են երկրորդ կարգի պլատֆորմային կառուցվածքներով։ Անտեկլիզները զարգանում են երկրաբանական մի շարք ժամանակաշրջանների ընթացքում՝ երկրակեղևի դանդաղ բարձրացման հետևանքով։ ԽՍՀՄ-ում Անտեկլիզներ հայտնի են Ռուսական և Սիբիրական պլատֆորմներում (Վորոնեժի, Բելառուսական, Անարարի և այլն)։


== Գրականություն ==
Раскатов Г. И. Геоморфология и неотектоника территории Воронежской антеклизы / Воронежский государственный университет. — Воронеж։ Изд-во Воронеж. гос. ун-та, 1969. — 164 с.
Трегуб А. И. Неотектоника территории Воронежского кристаллического массива / А. И. Трегуб. — Воронеж։ Изд-во Воронеж. гос. ун-та, 2002. — 220 с.
Трегуб А. И. Неотектоника территории Воронежского кристаллического массива։ Автореф. дисс. … доктор геолого-минералогических наук. — Воронеж, 2005.
Զբրանկի

Զբրանկի (ուկրաիներեն՝ Збраньки), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1710 թվականին։
2001 թվականի տվյալներով Զբրանկի գյուղում բնակվում էր 418 մարդ։ Բնակավայրը զբաղեցնում է 1255 կմ² տարածք։ Բնակչության խտությունը կազմում էր 333,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուպիր

Սուպիր  (ֆր.՝ Soupir), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր–ան–Տերդենուա կանտոնայի կազմի մեջ։ Կոմունայի շրջանը՝ Սուասոն։
INSEE կոդը՝ 02730:


== Բնակչություն ==
2010 թվականին բնակչությունը կազմել է 305 մարդ։


== Տնտեսություն ==
2010 թվականին համայնքի 190 աշխատունակ (15-64 տարեկան) բնակիչներից 145 -ը տնտեսապես ակտիվ էին, 45 -ը՝ ոչ ակտիվ (ակտիվության ցուցանիշը կազմել է 76,3 %, 1999 թվականին եղել է 65,9 %)։ 145 տնտեսապես ակտիվ բնակիչներից աշխատում էին 112 -ը (61 տղամարդ և 51 կին), գործազուրկ էին 33 մարդ (16 տղամարդ և 17 կին)։ 45 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ,16 -ը՝ թոշակառուներ,18-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սուպիր (ֆր.)
Մարշալ շրջան (Ինդիանա)

Անվան այլ կիրառումների համար տե՛ս՝ Մարշալ շրջան (այլ կիրառումներ)Մարշալ շրջան (անգլ.՝ Marshall County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.150 կմ² է, բնակչությունը՝ 45.128 մարդ (2010 թ. տվյալներով)։ Շրջկենտրոնն է Պլիմուտ բնակավայրը։ Կազմավորվել է 1835 թ.։
Հաջի-Մխոքյոյ

Հաջի-Մխոքյոյ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կառլո Մացցոնե

Կառլո Մացցոնե (իտալերեն՝ Carlo Mazzone, ծնվել է 1937 թվականի մարտի 19-ին Հռոմ, Իտալիա), իտալացի նախկին ֆուտբոլիստ և մարզիչ, ով հանդես է եկել և մարզել է իտալական մի շարք ակումբներ։


== Արտաքին հղումներ ==


== Ծանոթագրություններ ==
Asus Padfone 2

Asus Padfone 2, սմարթֆոն, արտադրվել է «Asus» ընկերության կողմից։ Աշխատում է «Անդրոիդ 4.1» ծրագրային որակով։ Կարող է տեղավորվել հենց այս մոդելի համար նախատեսված թաբլետ-համակարգում։ «Asus Padfone 2»-ին կարող է կցվել ստեղնաշար, որը համեմատաբար քիչ էներգիա կխլի հեռախոսից։
Asus Padfone 2-ի վաճառքը Ռուսաստանում սկսվել է 2013 թվականի փետրվարի 1-ին և շարունակվում է վաճառվել մինչ օրս։ Մինչ օրս վաճառվել է շուրջ 1.000.000 կոմպլեկտ։ Ստեղնաշարի վաճառման քանակը հասել է 8.000-ի։
Նաև ունի հատուկ կցվող «bluetooth» խցիկ։
Էկրանը՝ 4,3 դյույմ է։ Պատրաստված է «Super AMOLED» տեխնոլոգիայով։ Փիքսելները՝ 137.9 x 68.9 x 9 (qHD)։


== Արտաքին հղումներ ==
Մոդելի բնութագրում
Mobile-review.com Քննարկում
Habrahabr.ru Видеообзор Asus PadFone 2, քննարկում
Հարբինի սառույցի և ձյան միջազգային փառատոն

Հարբինի սառույցի և ձյան միջազգային փառատոն (չին.՝ 哈尔滨国际冰雪节, փինյին՝ Hā'ěrbīn Guójì Bīngxuě Jié), սառույցի և ձյան ամենամյա միջազգային փառատոն։ Անցկացվում է 1963 թվականից, սակայն հաճախ ընդհատումներով, օրինակ՝ ինչպես եղել է Չինաստանի մշակութային հեղափոխության ժամանակ, մինչև նորից վերականգնվել է 1985 թվականին։
Հարբինը Չինաստանի Հեյլունցզյան պրովինցիայի մայրաքաղաքն է և սառցե ու ձյունե քանդակների պատրաստման կենտրոններից մեկն աշխարհում։ Այն տեղակայված է Հյուսիսարևելյան Չինաստանում, որտեղ առկա է սիբիրյան ձմեռային սառը քամու ուղղակի ազդեցությունը։ Ամռանն օդի միջին ջերմաստիճանը կազմում է +21,2 °C, ձմռանը՝ −16,8 °C։ Ձմռան գիշերներին երբեմն օդի ջերմաստիճանն իջնում է մինչև −38,1 °C։
Պաշտոնապես փառատոնն սկսվումէ  հունվարի 5-ին և տևում մեկ ամիս։ Սակայն ցուցադրանմուշները հաճախ բացվում են ավելի շուտ, իսկ եթե եղանակը թույլ է տալիս, մնում են ավելի երկար։ Սառցե քանդակները մշակվում են ինչպես ժամանակակից (օրինակ՝ լազերներ), այնպես էլ ավելի ավանդական գործիքներով (օրինակ՝ սառցի լապտերներ)։ Փառատոնի ժամանակ կազմակերպվող ձմեռային հանգիստը ներառում է լեռնադահուկային սպորտը, լողը Սունգարի գետում։
Հարբինի փառատոնը աշխարհում անցկացվող ձյունի ու սառույցի չորս խոշորագույն փառատոններից մեկն է Ճապոնիայի Սապորո քաղաքում անցկացվող ձյան փառատոնի, Կանադաի Քվեբեկ քաղաքում անցկացվող ձմեռային դիմակահանդեսի ու նորվեգական դահուկային փառատոնի հետ միասին։
2007 թվականի փառատոնում կանադական թեման նվիրված է եղել կանադացի բժիշկ Նորման Բետյունին։ Փառատոնի շրջանակներում ստեղծվել է հետագայում Գինեսի ռեկորդների գրքում գրանցված քանդակ, որ ունեցել է 250 մետր երկարություն և 8,5 մետր բարձրություն ու ստեղծվել է ավելի քան 13000  մ3 ձյունից։ Քանդակը կազմված է եղել երկու մասից՝ «Նիագարայի ջրվեժ» և «Բերինգի նեղուցի հատումը» (վերջինս ներկայացրել է Կանադայի բնիկ ժողովուրդների գաղթը)։


== Քանդակների կառուցում ==
Սունգարի գետից վերցվող սառույցն աղյուսների կտրելու համար օգտագործվում են հատուկ սարքավորումներ։ Սառույցից քանդակներ պատրաստողներն օգտագործում են հատիչներ, սառցատապարներ ու այլ գործիքներ։ Նրանցից շատերը պատրաստում են մի քանի քանդակներ և աշխատում են ամբողջ օր ու գիշեր փառատոնի սկսվելուց առաջ։ Ապակու նման թափանցիկ քանդակներ ստանալու նպատալով սառույցի աղյուսներ պատրաստելու համար օգտագործվում է թորած ջուր։ Օգտագործվում են նաև բամզագույն լույսեր՝ քանդակները լուսավորելու համար, ինչը հատկապես գեղեցիկ է գիշերը։ Նախորդ տարիներին պատրաստված սառցե քանդակները պատկերել են ճարտարապետական տարբեր ուղղությունների ու ոճերի շենքեր ու հուշարձաններ, կենդանիների, մարդկանց ու առասպելական արարածների։ Հարբինում անցկացվող փառատոնին այցելում են զբոսաշրջիկներ ամբողջ աշխարհից։


== Պատկերասրահ ==

		
		
		
		
		
		


== Տես նաև ==
Ձյունե քանդակների սիբիրյան փառատոն
Սապորոյի ձյան փառատոն


== Ծանոթագրություններ ==


== Արտաքին հղումներ ==
Հարբինի սառույցի փառատոն Archived 2015-05-07 at the Wayback Machine.
Հարբինի սառույցի և ձյան փառատոն 2003
Հարբինի սառույցի և ձյան փառատոն 2005
Հարբինի սառույցի և ձյան փառատոն 2006
Հարբինի սառույցի և ձյան փառատոն 2006 Archived 2007-07-01 at the Wayback Machine.
Հարբինի սառույցի և ձյան փառատոն 2007
Հարբինի սառույցի և ձյան փառատոն 2009 Archived 2013-01-29 at the Wayback Machine.
Հարբինի սառույցի և ձյան փառատոն 2013 - 20 լուսանկար, «The Big Picture».
Պրյամոե (գյուղ, Կրասնոգվարդեյսկի շրջան)

Պրյամոե (ուկրաիներեն՝ Пряме, Ղրիմի թաթարերեն՝ Bolatçı), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Բուլատչի։
2001 թվականի տվյալներով Պրյամոե գյուղում բնակվում էր 179 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սվիստունի (գյուղ, Ռժևսկի շրջան)

Անվան այլ կիրառումների համար տե՛ս՝ Սվիստունի (այլ կիրառումներ)Սվիստունի (ռուս.՝ Свистуны), գյուղ Ռուսաստանի Տվերի մարզի Ռժևսկի շրջանի կազմում։
Բնակչությունը 2008 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
United Airlines

United Airlines (հայերեն՝ Յունայթեդ Էյրլայնս) ամերիկական ավիաընկերություն, ամենամեծ ավիաընկերություններից է ԱՄՆ-ում։ «Ժամանակն է թռչելու» կարգախոսի ներքո United Airlines -ը չվերթներ է իրականացնում ավելի քան 238 ներքին և 118 միջազգային ուղղություններով։ United Airlines -ը Star Alliance-ի հինգ հիմնադիր անդամներից մեկն (մյուս հիմնադիր անդամները՝ Air Canada, Lufthansa, SAS և Thai Airways International) է՝ աշխարհի երեք խոշոր ավիաընկերությունների դաշինքներից (մյուս երկուսը՝ SkyTeam, Oneworld) ամենամեծը։
2010 թվականի հոկտեմբերի 1-ին ավիաընկերությունը դարձավ ամենամեծ ավիաընկերություններից աշխարհում։ Ավիաընկերությունը հիմնվել է 1926 թվականին։ Ավիաընկերությունը առաջինն է աշխարհում, երբ ինքնաթիռը զոհ է ահաբեկչիներին։ 1933 թվականի հոկտեմբերի 11-ին Boeing 247 օդանավը պայթել է օդում, և ընկել է Ինդիանայի պետության տարածքում։ Ինչի հետևանքով զոհվել է 7 մարդ, որոնք գտնվում էին այդ օդանավում։ Հետաքննությունը պարզել է, որ վթարի արդյունք էր ռումբը, որը տեղադրված էր օդանավում։ Պատճառներն ու մեղավորներն մինչ օրս չեն հայտնաբերվել։ 2001 թվականի սեպտեմբերի 11-ին ահաբեկիչները գրավել են 2 օդանավ։
United Airlines -ը ունի ութ հանգույց օդանավակայաններ. hիմնական օդանավակայանները գտնվում են Չիկագոյում, Վաշինգտոնում, Սան Ֆրանցիսկոյում և Լոս Անջելեսում։ 2021թ. մայիսի դրությամբ United Airlines -ի օդային նավատորմը բաղկացած է 834 ինքնաթիռներից և ևս նոր 49 պատվիրված օդանավեր առաջիկայում կհամալրեն ավիաընկերության օդային նավատորմը։ Ինքնաթիռները գլխավորապես Բոինգ և Էյրբաս են։ Ավիաընկերությունը առաջարկում է երեք առանձին դասի թռիչքներ՝ Պրեմիում, Բիզնես և Էկոնոմ։
Skytrax օդային տրանսպորտի արդյունաբերության միջազգային հետազոտական գործակալությունը, United Airlines -ին դասկարգել է իր՝ 3-աստղանի վարկանշային ավիաընկերությունների շարքում` անձնակազմի սպասարկման, ծառայությունների որակի համար՝ թե օդանավում, թե օդանավակայանում։


== Չվերթ ==


== Ծանոթագրություններ ==


== Արտաքին հղումներ ==
Պաշտոնական կայք
Հյուռովա

Հյուռովա (էստ․՝ Hürova), գյուղ Էստոնիայի Վիրումաա նահանգի Մինիստե շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռևուխա (գյուղ, Լետիչևի շրջան)

Անվան այլ կիրառումների համար տե՛ս՝ ՌևուխաՌևուխա (ուկրաիներեն՝ Ревуха), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Ռևուխա գյուղում բնակվում էր 110 մարդ։ Բնակավայրը զբաղեցնում է 0,877 կմ² տարածք։ Բնակչության խտությունը կազմում էր 125,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուսային տարի

Լուսային տարի կամ լուսատարի (լ. տ., ly),  արտահամակարգային հեռավորության չափման միավոր, որը հավասար է այն հեռավորությանը որը անցնում է լույսը մեկ տարվա ընթացքում բացարձակ վակուումում։ Առավել ճշգրիտ սահմանում է տրվում Միջազգային աստղագիտական միության կողմից՝ Լուսային տարին հավասար է այն հեռավորությանը, որը անցնում է լույսը վակուումում, չլինելով ձգողական դաշտերի ազդեցության տակ, մեկ հուլյան տարվա ընթացքում։ Հենց այս սահմանումն է ընդունված գիտահանրամատչելի գրականության մեջ։
Ավելի վաղ լուսային տարի էր ընդունվում այն հեռավորությունը, որը լույսը անցնում էր մեկ արևադարձային տարվա ընթացքում։ Նոր սահմանումը տարբերվում է առաջվանից մոտ 0,002%-ով։ Քանի որ, այս չափման միավորը չի օգտագործվում բարձր ճշգրտությամբ հաշվարկներում, գործնական տարբերություն այս երկու սահմանումների մեջ չկա։


== Թվային արժեք ==
Լուսային տարին հավասար է՝

9 460 730 472 580 820 մետրի (մոտ 9,5 պետամետր),
63 241,1 Աստղագիտական միավորի (ա. մ.),
0,306 601 պարսեկի։


== Հեռավորություններ լուսային տարիներով ==
Լուսային տարին հարմար է աստղագիտության մեջ հեռավորությունների որակական ներկայացման համար՝


== Հետաքրքիր փաստեր ==
Աստղագիտական միավորը բարձր ճշտությամբ հավասար է 499 լուսային վայրկյանի, այսինքն լույսը Արեգակից հասնում է Երկրին 499 վայրկյանի ընթացքում։
1 լուսային վայրկյանը = 299 792,5 կիլոմետրի.
1 լուսային րոպե = 17 987 550 կիլոմետր.


== Տես նաև ==
Պարսեկ
Աստղագիտական միավոր


== Ծանոթագրություններ ==
Հանսի կղզի

Հանսի կղզի (գրենլանդ․՝ Tartupaluk; դան․՝ Hans Ø; անգլ.՝ Hans Island) ոչ մեծ անմարդաբնակ կղզի՝ Քեննեդի նեղուցի կենտրոնում։ Կղզու երկարությունը 1290 մետր է, լայնությունը՝ 1199 մետր։ Զբաղեցնում է 1,3 կմ² տարածք։ Հանս կղզին ամենափոքրն է Քեննեդի նեղուցի երեք կղզիներից։ Նեղուցի լայնությունն այստեղ կազմում է 35 կիլոմետր, կղզին գտնվում է Կանադայի և Դանիայի ջրային տարածքներում։
Ըստ երևույթին, տասնչորսերորդ դարից սկսած՝ կղզին Ինուիտների որսորդական վայրերից մեկն է եղել։ Ըստ Գրենլանդիայի և Դանիայի կառավարությունների համաձայնության՝ Դանիան վերահսկում է արտաքին քաղաքականության որոշ ոլորտներ, ներառյալ՝ սահմանային վեճերը։ Ամենամոտ բնակեցված վայրը՝ Ալերտը (Կանադա), գտնվում է Հանս կղզուց 198 կմ հեռավորության վրա, Սիորապալուկ (Գրենլանդիա) - 349 կիլոմետրի վրա, Կաանաակ (Գրենլանդիա) ՝ 379 կիլոմետր հեռավորության վրա։


== Պատմությունը ==

Կղզին անվանակոչվել է ի պատիվ գրելանդական ճանապարհորդ և թարգմանիչ Հանս Հենդրիկի՝ ով մասնակցել է մի շարք ամերիկյան և բրիտանական Արկտիկական արշավախմբերի՝ Էլիշա Քենթ Քեյնի, Չարլզ Ֆրանսիս Հոլլի, Իսահակ Իսրայել Հայեսի և Նարեսի, Ջորջ Սթրոնգի (1853-ից 1876 թվականներին)։
Մինչև 2005 թվականը համարվում էր, որ կղզին անվանվել է 1871-ից 1873 թվականներին Շառլ Ֆրենսիս Հոլսի արշավախմբի ժամանակ։ Առաջին հիշատակումը կղզու և իր անվան մասին թվագրվում է 1876 թվականից։
Կղզու իրավունքները վիճարկում են Կանադան և Դանիան։ 1984 թվականից ի վեր կղզում ընթանում է այսպես կոչված «խելացի պատերազմը»։ Մի քանի ամիսը մեկ Կանադայի կամ Դանիայի զորքը հանում է հակառակորդի դրոշը և դնում իրենը, որից հետո զինծառայողները կղզու վրա խմում են թշնամու կողմից գրավված ալկոհոլային խմիչքները և նշում են կղզու գրավումը։ Լքելով կղզին՝ նավաստիները նաև ալկոհոլ են թողնում կղզու վրա. դանիացիները՝ շնապս, իսկ կանադացիները՝ վիսկի։


== Ծանոթագրություններ ==


== Գրականություն ==
United Nations: Delimitation Treaties. Agreement between the Government of the Kingdom of Denmark and the Government of Canada relating to the Delimitation of the Continental Shelf between Greenland and Canada, December 17, 1973,
U.S. Department of State: Bureau of Intelligence and Research Limits in the Seas No. 72 Continental shelf Boundary: Canada — Greenland, Issued by the Geographer, August 4, 1976.
Hans Island rightfully belongs to Greenland, Denmark — Kenn Harper, Article, Nunatsiaq News, April 9, 2004.
Agreement between the Government of Canada and the Kingdom of Denmark for Cooperation relating to the Marine Environment, August 26, 1983.


== Արտաքին հղումներ ==
Free Hans Island from the Canadian oppression(անգլ.) — Դանիայի տեսակետը (հումորային կայք).
Ռոմելլա Ղալաչյան

Ռոմելլա Միքայելի Ղալաչյան (նոյեմբերի 24, 1910(1910-11-24), Կոկանդ, Կոկանդի մարզ, Ֆերգանայի մարզ, Ռուսական կայսրություն - հունիսի 30, 1996(1996-06-30), Երևան, Հայաստան), հայ մանրէաբան։ Կենսաբանական գիտությունների դոկտոր (1956): ՀԽՍՀ գիտության վաստակավոր գործիչ (1970):


== Կենսագրություն ==
Ռոմելլա Ղալաչյանը ծնվել է 1910 թվականի նոյեմբերի 24-ին (6. 12) Կոկանդ քաղաքում (Ուզբեկստան), բանվորի ընտանիքում։ 1932 թվականին ավարտել է Հայկական գյուղատնտեսական ինստիտուտը։ 1941 թվականից աշխատել է ՀԽՍՀ գիտությունների ազգային ակադեմիայի Մանրէաբանության ինստիտուտում։ 1962-1967 թվականներին եղել է բույսերի ախտածին միկրոօրգանիզմների լաբորատորիայի վարիչ, 1967-1990 թվականներին՝գիտական խորհրդատու։
Ուսումնասիրել է բույսերի բակտերիային հիվանդությունները։
Ռոմելլա Ղալաչյանը մահացել է 1996 թվականի հունիսի 30-ին, Երևանում։


== Երկեր ==
Տոմատի բակտերիալ հիվանդությունները Հայկական ՍՍՌ-ում և նրանց դեմ պայքարի միջոցառումները։ Ռ. Մ. Ղալաչյան, ՀՍՍՌ Գյուղատնտեսության մինիստրության գիտության բաժին, Երևան, Ա. հ., 1955:
Возбудители бактериальных опухолей как стимуляторы роста растений = Ուռուցքների բակտերիալ հարուցիչները որպես բույսերի աճման խթանիչներ, 1979, т. л. (Ромела Михайловна Галачьян).
Бактериальные болезни томатов в Армянской ССР и мероприятия по борьбе с ними, 1958, т. л. (Ромелла Михайловна Галачьян).


== Ծանոթագրություններ ==
(8722) Շիրա

(8722) Շիրա (անգլ.՝ Schirra), աստերոիդ աստերոիդների հիմնական գոտում։ Հայտնաբերվել է 1996 թվականի օգոստոսի 19-ին Ռիչարդ Դևիսի կողմից Գրանվիլում։
Միջին հեռավորությունը Արեգակից կազմում է 2,385648 ա. մ., առավելագույնը մոտենում է 1,6681 ա. մ. հեռավորության վրա և հեռանում 3,1032 ա. մ.։ Արեգակի շուրջ մեկ ամբողջական պտույտ է կատարում 1345,88 երկրային օրվա ընթացքում, իր ուղեծրով շարժվելով միջինում 0,267482 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8722) Շիրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովուրդների մեծ ճակատամարտ

Ճակատամարտ Կատալաունյան դաշտերի վրա կամ Ժողովուրդների Մեծ Ճակատամարտ (451 թ. հունիսի 20–ից հետո), ճակատամարտ Գաղիայում (ներկայիս Շամպան նահանգ, Շալոն շրջան, նույնանուն քաղաքի մոտ), որում Արևմտյան Հռոմեական կայսրության և Թուլուզի թագավորության միացյալ բանակը հռոմեացի զորավար Աետիոսի հրամանատարությամբ կանգնեցրեց Գալիա ներխուժած հոների և գերմանական բարբարոսական ցեղերի զորքերը Աթթիլայի գլխավորությամբ։
Թեև ճակատամարտի ելքն անորոշ էր, Աթթիլան չհամարձակվեց շարունակել առաջխաղացումը և նահանջեց։
Համարվում է Արևմտյան Հռոմեական կայսրության կազմալուծմանը նախորդած խոշորագույն ճակատամարտը։ Հետագա ուսումնասիրողների կողմից ստացել է «ժողովուրդների մեծ ճակատամարտ» անվանումը։


== Ծանոթագրություններ ==
Արխիտեկտոնիկա

Արխիտեկտոնիկա (հունարեն՝ άρχιτεχτονιχή - շինարվեստ, ճարտարապետություն), ճարտարապետության մեջ կառուցողական արվեստի գլխավոր սկզբունքը, շինության, նաև կլոր քանդակի կամ դեկորատիվ արվեստի ծավալային ստեղծագործության կոնստրուկտիվ համակարգին հատուկ կառուցվածքային օրինաչափությունների գեղարվեստական արտահայտությունը։ Արխիտեկտոնիկան դրսևորվում է կրող և կրվող մասերի փոխադարձ կապի և փոխդասավորվածության, կոնստրուկցիայի ստատիկ ճիգերը ակներ և դարձնող ռիթմական կարգի, մասամբ նաև համաչափությունների, գույնի միջոցով։ Արխիտեկտոնիկա ասելով լայն առումով հասկանում են գեղարվեստական ստեղծագործության (նկարի, սիմֆոնիայի, կինոնկարի, վեպի և այլն) կառուցիկությունը, որը պայմանավորում է նրա գլխավոր և երկրորդական տարրերի ներդաշնակ հարաբերակցությունը։
It’s No Good

«It’s No Good» (հայ․՝ Անօգուտ է), բրիտանական Depeche Mode խմբի երգը, նրանց «Ultra» իններորդ ստուդիական ալբոմի երկրորդ սինգլը, 32-րդ սինգլը խմբի սկավառակագրության մեջ։ Թողարկվել է 1997 թվականի մարտի 31-ին։ Զբաղեցրել է հինգերորդ հորիզոնականը բրիտանական ազգային սինգլ-չարթում։ Երգը ստացել է ակտիվ ռոտացիա ամերիկյան ռադիոկայաններում և ներկայացվել է ամերիկյան հինգ չարթերում, զբաղեցրել է առաջին հորիզոնականը Hot Dance Club Play չարթում։


== Երգի մասին ==
«It’s No Good»  մռայլ, ռիթմիկ և մի քիչ «սեքսուալ» երգ է՝ կրկներգում վառ արտահայտված բառային հուքով։
«Speedy Jruen Mix» վերնագրային երգի տարբերակն է, որը առկա է եղել սինգլի 12" և CD տարբերակներում, ներառվել է Remixes 81-04 հավաքածուի երկսկավառակ և եռասկավառակ հրատարակությունների երկրորդ ձայնասկավառակում։ «Club 69ruen Future Mix»-ի տարբերակն է, որն ի սկզբանե հասանելի է եղել միայն պրոմոթողարկումներով, առկա է այդ հավաքածուի եռասկավառակ հրատարակության երրորդ ձայնասկավառակում։
«Բ» կողմը զբաղեցնում է «Slowblow» գործիքային կոմպոզիցիան՝ «Ultra» ալբոմի վերջին օրիգինալ բի-սայդը։ Կոմպոզիցիան ունի դանդաղ և մտախոհ հնչողություն։


== Երաժշտական տեսահոլովակ ==
«It’s No Good» երգի տեսահոլովակը նկարահանել է ռեժիսոր Անտոն Քորբեյնը։ Տեսահոլովակում Depeche Mode-ն ներկայացված է որպես ցածրորակ խումբ, որը համերգներ է տալիս տարբեր բարերում և փաբերում։ Բացի այդ, տեսահոլովակում հայտնվում է նաև Անտոն Քորբեյնը. նա գցում է խոսափողը, նախքան այն Դեյվ Գաանին հանձնելը։ Հատկանշական է, որ այս երգի տեսահոլովակը շատ զավեշտալի է և միակ այդպիսին է խմբի երգացանկում։ Տեսահոլովակը հաճախ հեռարձակվել է MTV-ով ։ Երգի համար նկարահանվել է նաև այլընտրանքային տեսահոլովակ, որը ցուցադրվել է Exciter Tourruen-ի ընթացքում Depeche Mode-ի համերգների ժամանակ։


== Երգացանկ ==
Բոլոր երգերը գրել է Մարտին Գոռը։


== Հիթ-շքերթներ ==


== Լրացուցիչ փաստեր ==
1997 թվականի մայիսի 15-ին The Tonight Show շոուի ժամանակ Ջեյ Լենոյի հետ Depeche Mode-ը կատարել է «It’s No Good» երգը։ Դա 1988 թվականից ի վեր ամերիկյան հեռուստաշոուի ժամանակ նրանց առաջին ելույթն էր, երբ նրանք կատարում էին «Strangelove»-ը։
«It’s No Good» երգը հնչում է «Ընկերներ» հեռուստասերիալում («Ջոյի կեղտոտ օրվա» դրվագ)։
Chevelle խումբը ձայնագրել է «It’s No Good» երգի քավեր-տարբերակը, որը հասանելի է Wonder What’s Next  ալբոմի ընդլայնված հրատարակությունում։
Վլադիմիր Ռացկևիչը ձայնագրել Է «It’s No Good» երգի քավեր-տարբերակը «Դեպեշներ Depeche Mode-ի համար» ալբոմի համար։


== Ծանոթագրություններ ==


== Արտաքին հղումներ ==
Տեղեկություն սինգլի մասին և երգի տեքստը Depeche Mode-ի պաշտոնական կայքում (անգլ.)
Հորսի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Հորս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 12 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դիշիդի

Դիշիդի, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Կապան Մադենից 13-14 կմ արևելք, Արածանիի ձախ ափից 8-9 կմ հարավ, սարավանդի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Դվինի եկեղեցական ժողով (648)

Անվան այլ կիրառումների համար տե՛ս՝ Դվինի եկեղեցական ժողով (այլ կիրառումներ)Դվինի եկեղեցական ժողով 648 թվականին Մարզպանական Հայաստանի մայրաքաղաք Դվինում հայոց կաթողիկոս Ներսես Գ Տայեցու և Հայոց իշխան Թեոդորոս Ռշտունու օրոք ու նախաձեռնությամբ գումարված ժողով։ Ըստ Սեբեոսի, ժողովին մասնակցել են Հայոց բոլոր եպիսկոպոսներն ու նախարարները (նրանց անուններն ու թիվը չի նշվում)։

640-ական թվականներին, Հայաստանի վրա արաբական արշավանքների ժամանակ, Բյուզանդիան ձգտել է իր կողմը գրավել հայերին, «դավանական միության» առաջարկով պարտադրել քաղկեդոնականություն։ Բյուզանդական Կոստանդիանոս III կայսրը և Կոստանդնուպոլսի պատրիարքը նամակ են ուղարկել Հայոց կաթողիկոսին և Թեոդորոս Ռշտունի իշխանին՝ հորդորելով ընդունել քաղկեդոնական դավանանքը և վերջ տալ թշնամանքին։ Կաթողիկոսը և իշխանը Դվինի Ե ժողովը հրավիրել են նախ պատրաստելու կայսրին և պատրիարքին ուղարկվելիք պատասխանը, երկրորդ՝ կազմելու դավան. ձեռնարկ փաստական պատճառաբանությամբ, և երրորդ՝ իբրև ուղեցույց հավատի ձեռնարկ սահմանելու հայերի համար, որպեսզի պարզ լինի հայոց դավանությունը և նրա տարբերությունը հունականից։
Սեբեոսի (7-րդ դար) «Պատմությունից» չի երևում, որ ժողովում կազմած թուղթը ուղարկել են կայսրին։ Սակայն ընդարձակորեն բերված է դավան. ձեռնարկը։ Նրա ընդհանուր բովանդակությունը հայոց դավանության ամփոփումն է, որտեղ մասնավորապես շեշտվել է Քաղկեդոնի և Հայ եկեղեցու վարդապետությունների տարբերությունը։ Հեղինակները հիմնավորել են Հայ եկեղեցու դավանության ուղղափառությունը՝ համաձայն 3 տիեզերաժողովների(Նիկիայի-325 թվական,Եփեսոսի-381 թվական,Քաղկեդոնի-451 թվական) որոշումների։ Վերջում նզովել են բոլոր հերձվածողներին և քաղկեդոնականներին։ Ժողովը նզովել է նաև Հովհան Մայրավանեցու աշակերտ Սարգսի հերձվածը (հայտնի է Մայրագոմեցիների աղանդ անունով), բացատրել «Սուրբ Աստված» երգը «խաչեցարով» ասելու դավանական սկզբունքը։ Թղթում խոսվում է նաև երկրորդ անգամ ամուսնացողներին եռամյա ապաշխարությունից հետո հաղորդություն ընդունելու, իսկ երրորդ և չորրորդ անգամ ամուսնացողներին՝ եկեղեցու հաղորդությունից զրկելու կանոնների մասին։ Ժողովի որոշումները ստորագրել են հոգևորական և աշխարհական բոլոր ժողովականները, կնքել իրենց մատանիներով և հանձնել կաթողիկոսին՝ ի պահպանություն։


== Տես նաև ==
Դվինի եկեղեցական ժողով (506)
Դվինի եկեղեցական ժողով (554)
Դվինի եկեղեցական ժողով (609-610)
Դվինի եկեղեցական ժողով (645)
Դվինի եկեղեցական ժողով (719-720)


== Արտաքին հղումներ ==
Հայաստանյայց առաքելական եկեղեցու ժողովներ, պաշտոնական կայք
Առավոտ (ժամ)

Անվան այլ կիրառումների համար տե՛ս՝ Առավոտ (այլ կիրառումներ)Առավոտը Հայկական տոմարի համաձայն, գիշերվա 12 ժամերից տասներորդի անունն է։ Այն օրվա մաս է, որը հաջորդում է գիշերվան և նախորդում է ցերեկվան։ Ռուսերենում ճշգրիտ ժամանակային ընդմիջում առավոտ բառի հետ կապված չկա։ Նախապես առավոտ համարվել է արևի դուրս գալու ժամանակահատվածը, միայն թե այդ բառը նշանակել է մարդուն մինչև կեսօր արթնացնել։
Ժամանակակից քաղաքակրթության մեջ «բարի առավոտ» ընդունված է ասել 8-ից 11-ն ընկած ժամանակահատվածը։
Ռուսաստանում մինչ 1920-ական թվականները «առավոտ» բառը եղել է կոնկրետ լրացում՝ պարզելու օրվա ճիշտ ժամը։ Օրինակ, գնացքի ուղևորների ժամանման ցուցակում, հրապարակված «Գուդոկ» ամսագրի 1921 թվականին, նշված է Մոսկվայից մեկնելու ժամերը (պակաս նշանակություն է դարձվում առավոտյան ժամանող գնացքին, ժամերը կոնկրետ նշված են)՝ 6։45-ից 11։00։
Առավոտյան ընդունվող սնունդը կոչվում է նախաճաշ։
Աշխարհի բազմաթիվ երկրներում արևածագը և օրվա սկիզբը կապվում է աքաղաղի կանչի հետ ՝ «երրորդ կանչ»։ (Առաջին, երկրորդ, երրորդ աքաղաղները երգել են։ Ժամանակի սահմանումը աքաղաղի եռակի կանչով համապատասխանում է՝ կեսգիշերին, մինչ լուսաբաց, լուսաբացին)։
Հնում այդպես է կոչվել լուսաբացի պահերից մեկը, հետագայում այդ պահը մոռացության է տրվել և առավոտը դարձել է լուսաբացի ընդհանրական անվանումը։


== «Առավոտը» կերպարվեստի մեջ ==

«Առավոտը սոճիների անտառում» Շիշկին Ի․Ի․
«Ստրելեցների մահապատժի  առավոտը» Սուրիկով Վ․ Ի․
«Առավոտ» Յաբլոնսկայա Տ․ Ն․


== Ծանոթագրություններ ==
Շավշատ

Շավշատ (վրաց.՝ შავშეთი), գավառ Մեծ Հայքի Գուգարք նահանգում։ Ներկայումս պատմական Շավշատի տարածքը գտնվում է Թուրքիայի սահմանում՝ Արդվինի մարզում։


== Աշխարհագրություն ==
Շավշատ գավառը գտնվում է Գուգարք նահանգի հյուսիս-արևմուտքում։ Արևմուտքում Շավշատը սահմանակցում է Նիգալ և Մրուղ գավառներին, հյուսիսում՝ Աջարիային, արևելքում՝ Արդահան գավառին, հարավում՝ Կղարջքին։ Հյուսիսում գավառի սահմանը Շավշատի լեռներն են, արևելքում՝ Արսյաց լեռները։ Գավառի մայրաքաղաք է հանդիսանում համանուն քաղաքը։


== Կլիման ==
Շավշատն ունի խոնավ ցամաքային կլիմա ըստ (Կյոպպենի կլիմաների դասակարգման Dfb՝ հստակ դասակարգման ենթակա չէ)։


== Ծանոթագրություններ ==


== Արտաքին հղումներ ==
local information Archived 2016-01-09 at the Wayback Machine.
Governor's Office
the Municipality
local information2
Carefully documented photographic survey and plan of Şavşat Castle
Հասարակական կարգ

Հասարակական կարգը դատական պրակտիկայում։ Ընդհանրապես տեսությունը բաժանվում է, կամ այն ընկալվում է երկու իմաստով՝ լայն և նեղ։
Լայն իմաստով հասարակական կարգը հասարակության մեջ առկա սոցիալական կապերի և հարաբերությունների համակցություն է, որը ձևավորվում է սոցիալական, իրավական և բարոյական նորմերի գործողության արդյունքում և յուրաքանչյուր հանցագործություն զանցանք կամ այլ իրավախախտում այս կամ այն չափով հանգեցնում է դրա խախտմանը։
Նեղ իմաստով հասարակական կարգը ընկալվում է որպես հասարակական նշանակության վայրերում տրանսպորտային միջոցների կայանատեղիներում, օդանավակայաններում, շուկաներում, պուրակներում, այգիներում, կինոթատրոններում, ցուցասրահներում, մարզադաշտերում, փողոցներում, հիմնարկ ձեռնարկություններում, ուսումնական հաստատություններում, հասարակական տրանսպորտում, հասարակական սննդի սպասարկման վայրում, ինչպես նաև հասարակական նշանակության այլ վայրերում այնպիսի իրադրության առկայություն, որի պայմաններում ապահովված է քաղաքացիների արժանավայել վարքագիծը, կազմակերպությունների հիմնարկների և հասարակական նշանակության այլ օբյեկտների բնականոն աշխատանքը, ինչպես նաև այդ վայրերում գտնվող անձի կամ անձանց ֆիզիկական և հոգեկան անձեռնմխելիությունը։


== Աղբյուր ==
Վճռաբեկ դատարանի 2012 թվականի մարտի 3-ի և 2006 թվականի հոկտեմբերի 24-ի որոշումներ
Հրիտակ

Հրիտակ, ժառանգի (ժառանգների) վրա կտակարարի որոշակի պարտավորություններ դնելը՝ հօգուտ այլ անձի (անձանց)։ Օրինակ՝ կտակարարը կարող է պարտավորեցնել ժառանգորդին ժառանգություն ստացած բնակարանը (կամ մի մասը) ցմահ օգտագործման հանձնելու ժառանգներից որևէ մեկին կամ այլ անձի։ Ժառանգորդը պարտավորվում է հրիտակը կատարել ժառանգած գույքի իրական արժեքի սահմաններում՝ դուրս եկած կտակարարի պարտքերը։ Եթե մինչև ժառանգության բացումը ժառանգորդը հրաժարվում է նրանից կամ մահանում է, պարտավորությունն անցնում է գույքն ընդունող մյուս ժառանգին։ Պարտադիր բաժնի իրավունք ունեցող անձինք հրիտակը կատարելու պարտավորություն ստանձնում են պարտադիր բաժնի սահմանը գերազանցող գույքի չափով։
Նիժնետրոիցկի

Նիժնետրոիցկի (ռուս.՝ Нижнетроицкий, բաշկիրերեն՝ Түбәнге Троицк), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 3817 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շելադ

Շելադ (ֆր.՝ Cheylade), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 280 մարդ, բնակչության խտությունը` 8.53 մարդ/կմ²։ Բնակավայրը զբաղեցնում է 32.81 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 39 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 156 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 51։ Ակտիվության ցուցանիշը կազմում է 67,3 %։ 105 աշխատունակ մարդկանցից աշխատել է 99 անձ (61 տղամարդ և 38 կին)։ Գործազուրկ են եղել 6 անձ (1 տղամարդ և 5 կին)։ 51 անաշխատունակներից 14-ը եղել են աշակերտներ կամ ուսանողներ, 20-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իլինցի (գյուղ, Բորզնայի շրջան)

Անվան այլ կիրառումների համար տե՛ս՝ ԻլինցիԻլինցի (ուկրաիներեն՝ Іллінці), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Իլինցի գյուղում բնակվում էր 134 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոզլոյալովո

Կոզլոյալովո (ռուս.՝ Козлоялово, բաշկիրերեն՝ Ҡуҙлыял), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 216 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուսլովո (գյուղ, Վիբորգսկի շրջան)

Բուսլովո (ռուս.՝ Буслово), գյուղ Ռուսաստանի Լենինգրադի մարզի Վիբորգսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոբինսկի շրջան

Սոբինսկի շրջան (ռուս.՝ Собинский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Սոբինկա։


== Աշխարհագրություն ==
Շրջանի տարածքի մակերեսը կազմում է 1523,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 58801 մարդ։ Բնակչության խտությունը կազմում էր 38,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մակընթացություն (նկար)

Մակընթացություն, Վարդան Մախոխյանի նկարներից, որտեղ պատկերված է ծովի խռովահույզ, ալեկոծ վիճակը։ Մակընթացությունը հաստատում է, որ նկարչի ոչ բոլոր բնապատկերներում է տեղանքն ընտրովի։


== Նկարագրություն ==
Պատկերված է ուշադրություն չգրավող ծովափը` մուգ կանաչ բուսականությամբ ծածկված իր միօրինակությամբ, որտեղ 
ուշադրություն գրավողը միայն հեռվում երևացող գյուղական տնակի կարմիր կտուրն է և ափի երկու նավակները։ Մախոխյանը ստեղծել է բանաստեղծական տրանադրությամբ գեղանկարչորեն գեղեցիկ բնապատկեր։ Այդ դերը կատարում են բաց կապտամանուշակավուն ամպերով երկինքը, որի կոլորիտը բավականաչափ ակտիվ է հնչում պղտոր, կանաչ ծովափի ընկերակցությամբ, իսկ երկնքից ծովի վրա տարածված կարմրավուն ցոլքերը` հակադրված դեպի ափը մակընթացող ալիքների երկնագույն շեղջերին, ստեղծել 
են գուներանգներով ճոխ, տեսողությունը գգվող գեղեցիկ երևույթ, մակընթացության պատրանք` մարդու մեջ առաջ բերելով ծովի տարերքի հետ կապված բազմատեսակ մտորումներ
։


== Ծանոթագրություններ ==
Երկհնչյուն

Երկհնչյուն, հնչյունաբանական միավոր, որը գոյանում է յ կիսաձայնի և որևէ ձայնավորի արտասանական սերտ զուգակցումով։ Ժամանակակից հայոց լեզվի երկհնչյուններն են` այ (փայտ, լայն), յա (վայրկյան, մատյան), ույ (լույս, հույս), յու (բյուր, սյուն), ոյ (խոյ, գոյ), յո (յոթ, արդյոք), եյ (թեյ, Սերգեյ), յե (հայերեն, նայել), յի(կարդայի, արքայի), յը (հայը, վայը)։ Յ կիսաձայնը համակցվում է ձայնավորին կա՛մ սկզբից, կա՛մ վերջից, ի, ը ձայնավորների հետ` միայն սկզբից։ Ձայնավորների միջև գտնվող յ ձայնակապը երկհնչյուն է կազմում հաջորդող ձայնավորի հետ(Հա-յաստան, Կարո-յի)։ Շեշտազուրկ դեպքում Երկհնչյունների մի մասը հնչյունափոխվելով վերածվում է պարզ ձայնավորի` մենաբարբառի։ Երկու բառում`  միայն և լռելյայն, ունենք յայն եռահնչյունը։
։


== Ծանոթագրություններ ==
Ելիզավետովկա (գյուղ, Դիկանկայի շրջան)

Անվան այլ կիրառումների համար տե՛ս՝ ԵլիզավետովկաԵլիզավետովկա (ուկրաիներեն՝ Єлизаветівка), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Ելիզավետովկա գյուղում բնակվում էր 21 մարդ։ Բնակավայրը զբաղեցնում է 0,616 կմ² տարածք։ Բնակչության խտությունը կազմում էր 34,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեսնոե Օզերո

Լեսնոե Օզերո (ռուս.՝ Лесное Озеро), գյուղ Ռուսաստանի, Մոսկվայի մարզի Սոլնեչնոգորսկի շրջանի կազմում։
Բնակչությունը 2006 թվականին գրանցված տվյալներով կազմում էր 639 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դարբնոցամամլիչային սարքավորումների գործարան

Դարբնոցա-մամլիչային սարքավորումների գործարան, արդյունաբերական ձեռնարկություն ՀՀ Շիրակի մարզկենտրոն Գյումրիում (նախկինում՝ Լենինական)։ 
Հիմնադրվել է 1912 թվականին, Հեքիմյանների մեխանիկական արհեստանոցի բազայի վրա։ Մինչև 1958 թվականը կոչվել է «մեխանիկական գործարան», թողարկել է մետաղե մահճակալներ և կենցաղային առարկաներ։ Վերակառուցվելով որպես մեքենաշինական ձեռնարկության, զգալիորեն ընդարձակվել է և 1980 թվականի դրությամբ ունեցել է հավաքման, մեխանիկական արտադրամասեր, նախապատրաստական, գործիքաշինական, փորձարարական, լայն սպառման առարկաների արտադրության, փաթեթավորման և ձուլման տեղամասեր։ Հիմնական արտադրանքը 25 տոննանոց դարբնոցա-մամլիչ մեքենաներն էին։ 
Արտադրանքի մի մասն արտահանվել է։ Խորհրդային ժամանակաշրջանում բազմաթիվ անգամներ արժանացել է համամիութենական և հանրապետական մրցանակների ու պարգևների։ Գործարանի 30-ից ավելի աշխատողներ պարգևատրվել են ԽՍՀՄ շքանշաններով ու մեդալներով։
2005 թվականի դրությամբ գործարանի շատ փոքր մասն է գործում։ Ուներ մոտ 20 բանվոր։
Բոլշայա Նոլյա

Բոլշայա Նոլյա (ռուս.՝ Большая Ноля, լեռնային մար.՝ Кугу Ноля), գյուղ Ռուսաստանի Մարի Էլ հանրապետության Յոշկար-Օլա քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 363 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապագա (այլ կիրառումներ)

Ապագա եզրը կարող է վերաբերել․

Ապագա (Արմավիրի մարզ), գյուղ Հայաստանի Հանրապետության Արմավիրի մարզում։
Ապագա (շաբաթաթերթ, Մոնրեալ), հասարակական քաղաքական, մշակութային շաբաթաթերթ։
Ապագա (հանդես, Թեհրան), հայագիտական իրանագիտական եռամսյա հանդես։
Մոնգայար (Օդի գավառ)

Մոնգայար (ֆր.՝ Montgaillard), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 58 մարդ, բնակչության խտությունը` 3.47 մարդ/կմ²։ Բնակավայրը զբաղեցնում է 16.72 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 41 աշխատունակ (15-64 տարեկան)  բնակիչ, որոնցից ակտիվ էին 26-ը, իսկ ոչ ակտիվները` 15։ Ակտիվության ցուցանիշը կազմում է 63,4 %։ 26 աշխատունակ մարդկանցից աշխատել է 15 անձ (10 տղամարդ և 5 կին)։ Գործազուրկ են եղել 11 անձ (7 տղամարդ և 4 կին)։ 15 անաշխատունակներից 1-ը եղել են աշակերտներ կամ ուսանողներ, 4-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կառլոս Ռոկե Մոնսոն

Կառլոս Ռոկե Մոնսոն (իսպ.՝ Carlos Roque Monzón, օգոստոսի 7, 1942(1942-08-07), Սանտա Ֆե, Արգենտինա - հունվարի 8, 1995(1995-01-08), Santa Rosa de Calchines, Գարայ, Սանտա Ֆե նահանգ, Արգենտինա), արգենտինացի պրոֆեսիոնալ բռնցքամարտիկ։ Միջին քաշային կարգի աշխարհի չեմպիոն (WBC, 1970-1974, 1976-1977, WBA, 1970-1977), հաջողությամբ պաշտպանել է տիտղոսը 14 անգամ։ Միավորված չեմպիոնի տիտղոսի համար մարտերում հաղթանակների քանակի առումով գրավում է 5-րդ տեղը՝ անկախ քաշային կարգից։ Համարվում է արգենտինացի մեծագույն մարզիկներից մեկը։ Երբեք նոկաուտի չի ենթարկվել, իր կարիերայի սկզբում մեկուկես տարվա ընթացքում ստացել է երեք պարտություն միավորներով, բռնցքամարտիկի իր հետագա կարիերայի 12 տարիների և 9 ամիսների ընթացքում նա ոչ մի մարտում չի պարտվել։ Շնորհիվ իր կոլորիտային, էքսպրեսիվ տիպի անհատականության, նա հայտնի էր ոչ միայն ռինգում իր հաղթանակներով, այլ նաև ռինգից դուրս իր արտասովոր արարքներով, չպատճառաբանված ագրեսիայի բռնկումներով, բարկության պահին պապարացիներին, ինչպես նաև իր ընկերուհիներին ծեծի ենթարկելով։ Նրանցից մեկի ժամանակ նրա ձեռքը վիրավորվել է ատրճանակի կրակոցից, գնդակը երբեք չի հանվել, ինչը չի խանգարել, որ Մոնսոնը անցկացնի ևս ութ չեմպիոնական մարտեր` իր տիտղոսները պաշտպանելու և հաղթել բոլոր ութում (ավելին, դրանցից չորսը` վաղ նոկաուտով)։
Կառլոս Մոնսոնն ավարտել է իր մասնագիտական ​​կարիերան 1977 թվականին։ 1989 թվականին դատապարտվել է 11 տարվա ազատազրկման՝ իր կնոջ սպանության համար։ 1995 թվականին նա մահացել է ավտովթարի հետևանքով։


== Ծանոթագրություններ ==


== Արտաքին հղումներ ==
Carlos «Escopeta» Monzón — IBHOF Biography
Sports Illustrated, August 8, 1977, Volume 47, Issue 6
Հանգիստ մարտից հետո

«Հանգիստ մարտից հետո» (ռուս.՝ «Отдых после боя»), խորհրդային գեղանկարիչ, ակադեմիկոս Յուրի Նեպրինցևի նկարը, որը ստեղծվել է 1951 թվականին, որտեղ գեղանկարչական միջոցներով տաղանդավոր կերպով փոխանցվել է ժողովրդի հոգևոր միասնության գաղափարը պատերազմական փորձությունների տարիներին։
1952 թվականին ստացել է Ստալինյան առաջին աստիճանի մրցանակ։


== Պատմություն ==
Նեպրինցևին կտավի մտահղացումը հուշել են ռազմական տարիների անձնական դիտարկումներն ու ապրումները, ինչպես նաև Ալեքսանդր Տվարդովսկու «Վասիլի Տյորկին» հայտնի պոեմը։ Պատերազմի սկսվելուց հետո նկարիչը կամավոր մեկնել է ռազմաճակատ, ծառայել է Կարմիրդրոշակակիր Բալթյան նավատորմի կործանիչ գումարտակում և գործող զորամասերում, մասնակցել Լենինգրադի պաշտպանությանը։
Նկարի վրա լարված աշխատանքը շարունակվել է 1949-1951 թվականներին և պսակվել հեղինակի մեծ հաջողությամբ։ Մոսկվայի Համամիութենական գեղարվեստական ցուցահանդեսում ցուցադրված նկարն արժանացել է հանդիսատեսի և մասնագետների բարձր գնահատականին։ 1952 թվականին «Հանգիստ մարտից հետո» նկարի համար Յուրի Նեպրինցևը արժանացել է Ստալինյան առաջին աստիճանի մրցանակի։ Կտավի միլիոնավոր վերարտադրություններ տարածվել են ամբողջ երկրում, ինչն արժանիորեն այն դարձրել է խորհրդային կերպարվեստի ամենահայտնի և ամենասիրելի ստեղծագործություններից մեկը։
«Հանգիստ մարտից հետո» նկարի բնօրինակը նվիրել է ՉԺՀ ղեկավար Մաո Ցզեդունին։ 1953 թվականին Յուրի Նեպրինցևը նկարել է երկրորդ հեղինակային տարբերակը Մեծ Կրեմլի պալատի Գեորգիևյան դահլիճի համար, իսկ 1955 թվականին՝ երրորդ տարբերակը Տրետյակովյան պատկերասրահի համար։ Նկարն ընդգրկվել է Հայրենական գեղանկարչության «Ոսկե ֆոնդում»՝ որպես խորհրդային մարդու կերպարի լավագույն մարմնավորումներից մեկը։ Նեպրինցևի համար նկարը դարձել է ստեղծագործության գագաթնակետը, թեև հետագա տարիներին նրա կողմից ստեղծվել են բազմաթիվ գեղանկարչական և գրաֆիկական աշխատանքներ, այդ թվում՝ Հայրենական մեծ պատերազմի թեմաներով։ Պետական Տրետյակովյան պատկերասրահի հավաքածուի կտավի տարբերակը բազմիցս ցուցադրվել է խոշոր գեղարվեստական ցուցահանդեսներում։


== Ծանոթագրություններ ==


== Աղբյուրներ ==
Юрий Михайлович Непринцев. Автор вступ. статьи Г. Леонтьева. М., Советский художник, 1954.
Востоков Е. Подвиг народа // Искусство. 1970, № 5. С. 2—9.
Изобразительное искусство Ленинграда. Каталог выставки. Л., Художник РСФСР, 1976. С. 24.
Юрий Михайлович Непринцев. Каталог выставки. Л., Художник РСФСР, 1989.
Վլասովկա (Տարասովսկի շրջան)

Վլասովկա (ռուս.՝ Власовка), գյուղ Ռուսաստանի Ռոստովի մարզի Տարասովսկի շրջանում։ Մտնում է Զելենովսկի գյուղական համայնքի կազմի մեջ։
Թոխարական լեզուներ

Թոխարական լեզուներ, հնդեվրոպական լեզվաընտանիքի առանձին ճյուղ, որը ներառնում է նման հորինվածք ունեցող երկու լեզու (բարբառ)։ 
Հայտնաբերվել են XX դ. սկզբին, Արևելյան Թուրքեստանում կատարված պեղումների ժամանակ։ Նախապես մեկը կոչվել է թոխարերեն Ա, մյուսը՝ թոխարերեն Բ։ Հետագայում, երբ պարզվել է, որ դրանք կապ չունեն թոխար ժողովրդի հետ, վերանվանվել են կարաշարերեն և քուչերեն՝ ըստ այդ լեզուների հայտնաբերման վայրերի։ Գրավոր աղբյուրներում (VI–VII դդ.) օգտագործված է հնդկական գրի ձևափոխված մի տեսակը։ Հնչյունական և որոշ այլ հատկանիշներով ավելի հարում են արևմտյան հնդեվրոպական լեզվախմբին։
Յուուռու (Էստոնիայի շրջան)

Անվան այլ կիրառումների համար տե՛ս՝ Յուուռու (այլ կիրառումներ)Յուուռու շրջան (էստ․՝ Juuru vald), շրջան Էստոնիայի Ռապլամաա նահանգում։ Շրջանի կենտրոնն է Յուուռու գյուղական ավանը։


== Բնակչություն ==
2012 թվականի տվյալներով շրջանում բնակվում էին 1651 մարդ։ Բնակչության խտությունը շրջանում կազմում էր 10,83 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2011-09-05 at the Wayback Machine. (էստոներեն)
Բլաքբըրն Ռովերս

Բլաքբըրն Ռովերս ֆուտբոլային ակումբը անգլիական պրոֆեսիոնալ ֆուտբոլային ակումբ է և մասնակցում էր Պրեմիեր լիգայում, հիմնվել է Բլաքբըրն քաղաքում։


== Աղբյուրներ ==
Սկոսիրսկայա (Տացինսկի շրջան)

Սկոսիրսկայա (ռուս.՝ Скосырская), ստանիցա Ռուսաստանի Ռոստովի մարզի Տացինսկի շրջանում։ Մտնում է Սկոսիրսկի գյուղական համայնքի կազմի մեջ։
Բնակչությունը կազմում է 608 մարդ։
Օրմիլիա

Օրմիլիա (իսպ.՝ Hormilla), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 15,86 կմ2 տարածք։ Բնակչությունը կազմում է 453 մարդ (2010 թվականի տվյալներով)։ Գտնվում է պրովինցիայի վարչական կենտրոնից 30 կմ հեռավորության վրա։


== Արտաքին հղումներ ==
Պաշտոնական կայք
Խեդենեկ Բ Արծրունի

Անվան այլ կիրառումների համար տե՛ս՝ Ալուզ (այլ կիրառումներ)Խեդենեկ Բ Արծրունի (ծննդյան և մահվան թվականներն անհայտ - 12-րդ դար), հայ իշխան, իշխան և հետագայում Աղթամարի կաթողիկոս Ստեփանոս Ա Ալուզի որդին, հաջորդել է հորը։ Խեդենեկ Բ-ն սերվում է Արծրունյաց իշխանական տոհմի ճյուղերից մեկից, Խեդենեկյանների (միայն պատմագիտության մեջ կիրառվող) իշխանական տոհմից։ Իշխել է Վասպուրականի Ամյուկ բերդում, որը 1132 թվականին գրավել է Շահ Արմեն Միհրանը և իրեն ենթակա դարձրել Խեդենեկ Բ-ին։ Մխիթար Այրիվանեցին հիշում է Խալտենին, Ամուկի տեր, իսկ այն գրավողն էլ Ելտկուզ աթաբեգն է (1151 թվականին)։


== Ծանոթագրություններ ==


== Աղբյուրներ ==
Հայոց անձնանունների բառարան, Հրաչյա Աճառյան, 1942 թ. Հատոր 2, Ցուցակ 1, Էջ 507